**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Poskytovateľa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **RÁMCOVÁ ZMLUVA O POSKYTOVANÍ SLUŽBY**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2022

TÁTO RÁMCOVÁ ZMLUVA O POSKYTOVANÍ SLUŽBY (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing. Andrej Zigmund, člen predstavenstva, kontaktná osoba pre technické veci: Michal Jambrich, telefón: +421 (0)2 5950 2550, e-mail: jambrich.michal@dpb.sk, kontaktná osoba pre zmluvné veci: Mgr. Andrea Jarabicová, telefón: +421 (0)2 5950 1585, e-mail: jarabicova.andrea@dpb.sk (ďalej len „**Objednávateľ**”) na jednej strane; a
2. **[doplniť]**, spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Poskytovateľ**”) na druhej strane.

**Vzhľadom k tomu, že:**

1. Objednávateľ má záujem o poskytnutie Služby z dôvodu zabezpečenia prevádzky autobusov MHD, za účelom čoho realizoval verejné obstarávanie na predmet zákazky č. NL 14/2022 „**Opravy prevodoviek ZF**“ na základe zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov; oznámenie o vyhlásení verejnej súťaže bolo zverejnené dňa [doplniť] vo Vestníku verejného obstarávania vedeného Úradom pre verejné obstarávanie č. [doplniť] pod zn. [doplniť] a dňa [doplniť] na Úrade pre vydávanie publikácií Európskej únie č. [doplniť];
2. Poskytovateľ sa stal úspešným uchádzačom verejného obstarávania na predmet zákazky č. NL 14/2022 „**Opravy prevodoviek ZF**“; a
3. Zmluvné strany majú záujem upraviť si vzájomné práva a povinnosti súvisiace s poskytovaním Služby;

**DOHODLO sa nasledovné**:

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Služba** znamená oprava Prevodoviek u Poskytovateľa v rozsahu podľa Prílohy 1 Zmluvy *– Špecifikácia Služby a jednotkové ceny*; pričom Službou sa na účely Zmluvy rozumie aj jej jednotlivá časť, pokiaľ zo znenia Zmluvy nie je zrejmé, že sa týmto označením myslí iba Služba ako celok;
3. **Prevodovka** znamená prevodovka typu ZF používaná vo vozidlách Objednávateľa, pričom jednotlivé typy prevodoviek sú bližšie špecifikované v Prílohe 1 Zmluvy;
4. **Cena za Službu** znamená odplata za poskytnutú Službu stanovená na základe jednotkových cien podľa Prílohy 1 Zmluvy;
5. **Miesto dodania** znamená vozovňa Jurajov dvor – Hlavný sklad, Vajnorská 124, Bratislava;
6. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
7. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod; pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs>;
8. **Subdodávateľ** znamená fyzická alebo právnická osoba uvedená v zmluve uzatvorenej medzi Poskytovateľom a Subdodávateľom, ktorá je poverená poskytnutím časti Služby, pričom zoznam Subdodávateľov je uvedený v Prílohe 2 Zmluvy – *Zoznam Subdodávateľov*;
9. **Občiansky zákonník** znamená zákon č. 40/1964 Zb. Občiansky zákonník v znení neskorších predpisov;
10. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
11. **Zákon o verejnom obstarávaní** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov; a
12. **Zmluvná strana** znamená Objednávateľ a/alebo Poskytovateľ.
	1. Okrem definovaných pojmov uvedených v článku 1 bode 1.1 Zmluvy, ak je ďalej v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov, ako aj postupníkov a nadobúdateľov práv alebo záväzkov vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
13. **Predmet Zmluvy**
14. Predmetom Zmluvy je záväzok:
15. Poskytovateľa poskytovať pre Objednávateľa Službu; a
16. Objednávateľa zaplatiť Poskytovateľovi Cenu za Službu;

a to za podmienok stanovených Zmluvou.

2.2 Poskytovateľ sa zaväzuje poskytovať pre Objednávateľa Službu podľa potreby Objednávateľa na základe čiastkových písomných objednávok, v ktorých Objednávateľ presne určí rozsah Služby.

* 1. Obchodovateľný objem počas trvania Zmluvy **je v celkovej výške [doplniť] EUR** *(slovom: [doplniť] eur)* **bez DPH**. Uvedený finančný objem je predpokladaný a Objednávateľ nie je povinný ho vyčerpať.
1. **PODMIENKY POSKYTOVANIA SLUŽBY**
	1. Poskytovateľ je povinný pred poskytnutím Služby na základe objednávky **najneskôr do 5 (piatich) Pracovných dní** Prevodovku prezrieť za účelom diagnostikovania technického stavu Prevodovky a Objednávateľovi e-mailom na adresu kontaktnej osoby Objednávateľa pre technické veci zašle na schválenie kalkuláciu, ktorá bude obsahovať najmä popis poškodenia Prevodovky, rozpis potrebných náhradných dielov, rozsah potrebných prác súvisiacich s poskytnutím Služby. Objednávateľ **najneskôr do 3 (troch) Pracovných dní** po doručení kalkulácie, e-mailom na adresu kontaktnej osoby Poskytovateľa pre technické veci kalkuláciu potvrdí alebo k nej vznesie pripomienky. Za schválenie kalkulácie zo strany Objednávateľa sa považuje doručenie podpísanej objednávky podľa článku 2 bod 2.2 Zmluvy Poskytovateľovi, ktorá sa doručením považuje sa záväznú a spolu s kalkuláciu je podkladom pre fakturáciu podľa článku 4 bod 4.2 Zmluvy.
	2. Poskytovateľ sa zaväzuje Službu podľa objednávky riadne poskytnúť a odovzdať Objednávateľovi v lehote najneskôr **do 15 (pätnástich) Pracovných dní** odo dňa potvrdenia objednávky podľa tohto článku bod 3.1 Zmluvy. Meniť lehotu plnenia možno len po vzájomnej dohode Zmluvných strán.
	3. Poskytovateľ sa zaväzuje poskytovať pre Objednávateľa Službu riadne a včas, vo vlastnom mene, na vlastnú zodpovednosť a na vlastné nebezpečenstvo, za podmienok dohodnutých v Zmluve a v rozsahu podľa príloh Zmluvy, samostatne a na požadovanej odbornej úrovni. Zmluvné strany sa dohodli, že porušenie odbornej starostlivosti Poskytovateľom sa považuje za podstatné porušenie Zmluvy. Poskytovateľ zodpovedá Objednávateľovi za poskytnutie Služby v celom rozsahu bez ohľadu na osobu, ktorá Službu skutočne vykonáva. Poskytovateľ potvrdzuje, že bol oboznámený so zámerom Objednávateľa a že je oboznámený s podmienkami, za ktorých má Službu poskytovať.
	4. Prevodovky určené na poskytnutie Služby odovzdá Objednávateľ Poskytovateľovi na základe protokolu o odovzdaní a prevzatí Prevodoviek na poskytnutie Služby, ktorý bude potvrdený zástupcami Zmluvných strán.
	5. Dopravu Prevodoviek určených na poskytnutie Služby z Miesta dodania a po poskytnutí Služby späť na Miesto dodania zabezpečí Poskytovateľ. Objednávateľ je povinný pred poskytnutím Služby vypustiť z Prevodoviek olej. Balenie Prevodoviek počas prepravy musí zodpovedať požadovanému stupňu ochrany pri preprave a skladovaní.
	6. Nebezpečenstvo škody na Prevodovkách znáša od okamihu prevzatia Prevodovky od Objednávateľa do okamihu odovzdania Prevodovky Objednávateľovi Poskytovateľ, napriek tomu, že Prevodovka je po celý čas trvania Zmluvy vo vlastníctve Objednávateľa.
	7. Poskytovateľ je povinný pri poskytovaní Služby používať originálne náhradné diely určené pre Prevodovky a Objednávateľovi na požiadanie predložiť faktúry na všetky použité náhradné diely od autorizovaného predajcu v súvislosti s poskytovaním Služby. Poskytovateľ je zároveň povinný na požiadanie spolu s  Prevodovkou vrátiť Objednávateľovi aj pôvodný vymenený náhradný diel.
	8. Pri vykonaní opravy Prevodovky je Poskytovateľ povinný vykonať skúšky Prevodovky na skúšobnej stolici, ktorá je kalibrovaná výrobcom Prevodovky a Objednávateľovi je povinný odovzdať protokol o výslednej skúške po poskytnutí Služby.
	9. Poskytovateľ sa zaväzuje, že bude poskytovať Službu v súlade so všetkými príslušnými osobitnými predpismi, inými normami platnými v Slovenskej republike a inými predpismi upravujúcimi vzťahy týkajúce sa predmetu Zmluvy, platnými slovenskými a medzinárodnými technickými normami a dojednaniami Zmluvy.
	10. Poskytovateľ sa bude riadiť zadaním v súlade so Zmluvou, pokynmi Objednávateľa, písomnými dohodami Zmluvných strán, vyjadreniami a rozhodnutiami. Poskytovateľ je povinný počas celej doby poskytovania Služby plniť pokyny Objednávateľa, pričom v prípade potreby je zároveň povinný upozorniť Objednávateľa na nevhodnosť jeho pokynov.
	11. Poskytovateľ je zodpovedný za presnosť, správnosť, pravdivosť a úplnosť všetkých informácií poskytovaných Objednávateľovi.
	12. Poskytovateľ sa zaväzuje zabezpečiť sám alebo prostredníctvom oprávnenej tretej osoby nakladanie s odpadmi, v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov, vzniknutými v súvislosti s poskytovaním Služby, v prípade ak je to potrebné.
	13. Poskytovateľ je povinný po poskytnutí Služby spolu s Prevodovkou odovzdať Objednávateľovi:
2. kópiu príslušnej objednávky;
3. kópiu príslušného protokolu o odovzdaní a prevzatí Prevodovky na poskytovanie Služby;
4. kontrolný technický nález Prevodovky (vstupná prehliadka) s uvedením Ceny za Službu;
5. protokoly o vykonaných skúškach podľa tohto článku bod 3.8 Zmluvy; a
6. dodací list.
	1. Poskytovateľ odovzdá Prevodovky Objednávateľovi v termíne podľa Zmluvy a Objednávateľ potvrdí prevzatie Prevodoviek bez výhrad na dodacom liste. Zmluvné strany sa dohodli, že potvrdením dodacieho listu bez výhrad Objednávateľom je príslušná časť Služby poskytnutá.
	2. V prípade, že poskytnutá Služba vykazuje akékoľvek vady, Objednávateľ nie je povinný Službu prevziať až do úplného odstránenia vád. Poskytovateľ je povinný odstrániť zistené vady Služby najneskôr do 5 (piatich) Pracovných dní odo dňa ich oznámenia Objednávateľom.
	3. V prípade, že Prevodovka po poskytnutí Služby nebude prevádzky schopná, náklady na montáž a demontáž Prevodovky je povinný znášať Poskytovateľ. Pre vylúčenie akýchkoľvek pochybností je hodinová sadzba Objednávateľa stanovená vo výške 29,50 EUR/osobohodina bez DPH, s čím je Poskytovateľ riadne oboznámený.
	4. Poskytovateľ je oprávnený byť prítomný pri montáži Prevodovky a v prípade, a ak toto oprávnenie nevyužije, nemôže to byť na škodu Objednávateľovi pri uplatňovaní zodpovednosti za vady Služby.
	5. Zmluvné strany sa zaväzujú pre potreby poskytnutia Služby prevziať/odovzdať Prevodovky v pracovných dňoch v čase od 06:00 do 13:00 hod. v Mieste dodania, pričom čas prevzatia /odovzdania Prevodoviek si Zmluvné strany vopred dohodnú. Mimo vyššie uvedeného času môže Poskytovateľ prevziať /odovzdať Prevodovky len s výslovným súhlasom Objednávateľa.
7. **CENA ZA SLUŽBU A PLATOBNÉ PODMIENKY**
8. Cena za Službu je stanovená na základe jednotkových cien podľa Prílohy 1 Zmluvy a je konečná, bez možnosti doúčtovania ďalších nákladov s výnimkou článku 4.5 Zmluvy. V Cene za Službu bez DPH sú zahrnuté všetky náklady, ktoré sú spojené s poskytovaním Služieb, vrátane nákladov na rozobratie a diagnostiku Prevodoviek, použitých náhradných dielov a materiálov a dopravy Prevodoviek z/do Miesta dodania. Pri DPH sa bude postupovať v zmysle osobitných predpisov.
9. Právo Poskytovateľa na zaplatenie Ceny za Službu vzniká riadnym poskytnutím Služby podľa článku 3 bod 3.14 Zmluvy. Poskytovateľ vystaví Objednávateľovi faktúru na zaplatenie Ceny za Službu na základe objednávky podľa článku 2 bodu 2.2 Zmluvy a doručí ju Objednávateľovi **najneskôr do 3 (troch) Pracovných dní** odo dňa poskytnutia Služby, pričom prílohami faktúry bude kalkulácia podľa článku 3 bod 3.1 Zmluvy a dokumenty podľa článku 3 bod 3.13 Zmluvy.
10. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorou je Zmluva evidovaná Objednávateľom, číslo objednávky, ku ktorej sa faktúra vzťahuje, kalkuláciu podľa článku 3 bod 3.1 Zmluvy a prílohy podľa článku 3 bod 3.13 Zmluvy. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Poskytovateľovi na prepracovanie. Nová lehota splatnosti začína plynúť momentom doručenia opravenej faktúry Objednávateľovi.
11. Cena za Služby je splatná do **60 (šesťdesiat) dní** odo dňa doručenia faktúry Objednávateľovi. Ak deň splatnosti faktúry pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň. Zaplatením faktúry sa rozumie deň odpísania fakturovanej sumy z účtu Objednávateľa.
12. Zmluvné strany sa dohodli, že Cenu za Službu je možné v súlade s § 18 ods. 1 písm. a) zákona č. 343/2015 Z. z. o verejnom obstarávaní v znení neskorších predpisov upraviť dodatkom k Zmluve, ak dôjde k zmene cien vstupov, ktoré majú podstatný vplyv na plnenie predmetu Zmluvy, a to o priemernú infláciu, resp. defláciu meranú bázickým indexom spotrebiteľských cien za obdobie od predloženia ponuky Poskytovateľom do verejného obstarávania, výsledkom ktorého je táto Zmluva, resp. od poslednej úpravy cien na základe tohto bodu Zmluvy, ak už bola indexačná doložka v zmysle tohto bodu Zmluvy počas trvania Zmluvy aplikovaná. Skutočnosti, ktoré odôvodňujú zmenu ceny podľa tohto bodu Zmluvy, musí v prípade návrhu na zmenu cien preukázať Zmluvná strana, ktorá zmenu navrhuje.
13. **ZODPOVEDNOSŤ ZA VADY SLUŽBY, ZÁRUKA A ZÁRUČNÁ DOBA**
	1. Poskytovateľ poskytuje na Službu záruku:
14. **15 (pätnásť) mesiacov**, pričom záručná doba začína plynúť odo dňa riadneho poskytnutia Služby podľa článku 3 bod 3.14 Zmluvy; alebo
15. **12 (dvanásť) mesiacov**, pričom záručná doba začína plynúť odo dňa montáže Prevodovky podľa článku 3 bod 3.17 Zmluvy;

podľa toho, ktorá z vyššie uvedených záručných dôb uplynie skôr. Záručná doba sa predlžuje o dobu odo dňa uplatnenia reklamácie po deň odstránenia vád na poskytnutej Službe.

* 1. Záruka sa vzťahuje na Prevodovky používané v súlade s ich pôvodným určením a udržiavané podľa návodu na údržbu a technických podmienok. Poskytovateľ zodpovedá aj za vady všetkých nových dielov dodaných do Prevodoviek, najmä za ozubené kolesá, ložiská, tesnenia, spojovací materiál.
	2. Poskytovateľ ručí za to, že poskytnutá Služba bude mať počas celej záručnej doby vlastnosti dohodnuté Zmluvou, zodpovedajúce právnym a technickým normám a predpisom, že poskytnutá Služba bude bez vád, ktoré by rušili alebo znižovali hodnotu alebo schopnosť jeho používania k určeným účelom.
	3. Poskytovateľ zodpovedá za riadne a včasné plnenie záväzkov vyplývajúcich zo Zmluvy. Poskytovateľ zodpovedá aj za skryté vady Služby, ktoré Objednávateľ zistil po poskytnutí Služby. Objednávateľ je povinný Poskytovateľovi písomne oznámiť vadu Služby bezodkladne po tom, čo ju zistil. V prípade, že sa preukáže zodpovednosť Poskytovateľa za skryté vady počas záručnej doby, je Poskytovateľ povinný v súlade s § 373 a nasl. Obchodného zákonníka nahradiť Objednávateľovi aj prípadnú, z takéhoto titulu, vzniknutú škodu.
	4. Objednávateľ bez zbytočného odkladu písomne oznámi Poskytovateľovi vady Služby, ktoré sa vyskytli v rámci záručnej doby, pričom v oznámení popíše chyby a uvedie ako sa prejavujú. Na základe písomnej reklamácie Objednávateľa podľa predchádzajúcej vety je Poskytovateľ povinný na svoje náklady a bez zbytočného odkladu odstrániť počas záručnej doby reklamované vady Služby, a to aj v prípade, ak sa domnieva, že za reklamované vady nezodpovedá. V takom prípade, ak sa Zmluvné strany nedohodnú inak, až do doby právoplatného rozhodnutia súdu o reklamácii znáša náklady na odstránenie reklamovaných vád Poskytovateľ.
	5. Poskytovateľ je povinný odstrániť vady Služby **bezodkladne, najneskôr však do 15 (pätnástich) Pracovných dní** odo dňa doručenia písomnej reklamácie Objednávateľa.
	6. Pokiaľ Poskytovateľ nesplní svoju povinnosť odstrániť vady v lehote stanovenej v písomnom oznámení Objednávateľa podľa tohto článku bod 5.6 Zmluvy, je Objednávateľ oprávnený tieto vady sám alebo pomocou tretej osoby odstrániť a Poskytovateľ je povinný uhradiť náklady na odstránenie vád. Takýmto postupom Objednávateľa alebo inej oprávnenej osoby nie je dotknutá záruka poskytnutá Poskytovateľom.
	7. Objednávateľ má právo na úhradu preukázateľných sankcií, udelených mu zo strany štátneho odborného dozoru v dôsledku porušenia zmluvných povinností zo strany Poskytovateľa.
	8. Poskytovateľ nezodpovedá za chyby spôsobené dodržaním nevhodných pokynov zo strany Objednávateľa, ak na nevhodnosť týchto pokynov Poskytovateľ Objednávateľa písomne upozornil a Objednávateľ na ich dodržaní aj napriek tomu trval Poskytovateľ nezodpovedá Objednávateľovi za škodu, ktorá mu bola spôsobená vyššou mocou. Za vyššiu moc sa považuje taká vonkajšia okolnosť, ktorú Poskytovateľ nemohol odvrátiť alebo prekonať, ani ju v dobe vzniku predvídať.
	9. Zmluvné strany sa dohodli, že zodpovednosť za vady sa ďalej spravuje príslušnými ustanoveniami Obchodného zákonníka.
1. **SUBDODÁVATELIA**
2. Poskytovateľ nesmie poveriť poskytnutím Služby ako celku iný subjekt. Poskytnutím časti Služby je Poskytovateľ oprávnený poveriť Subdodávateľa.
3. Každá zmluva, na základe ktorej Poskytovateľ poverí tretiu stranu poskytnutím časti Služby sa považuje za zmluvu so Subdodávateľom. Poskytovateľ je pred uzatvorením zmluvy so Subdodávateľom, ktorý nie je uvedený v Prílohe 2 Zmluvy, povinný získať predchádzajúci písomný súhlas Objednávateľa. V písomnej žiadosti o udelenie súhlasu Objednávateľa je Poskytovateľ povinný uviesť časť Služby, ktorú má poskytnúť Subdodávateľ a presnú identifikáciu Subdodávateľa. Objednávateľ písomne upovedomí Poskytovateľa o svojom rozhodnutí **v lehote do 5 (piatich) Pracovných dní** odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
4. Poskytovateľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Poskytovateľa. Súhlas Objednávateľa s uzatvorením akejkoľvek zmluvy so Subdodávateľom a ani jej uzatvorenie nezbavuje Poskytovateľa žiadneho z jeho záväzkov vyplývajúcich zo Zmluvy.
5. Ak Objednávateľ zistí, že Subdodávateľ nie je schopný plniť si svoje záväzky, môže od Poskytovateľa okamžite požadovať náhradu za tohto Subdodávateľa alebo aby Poskytovateľ sám začal dodávať, vykonávať, poskytovať časť Služby poskytovanú týmto Subdodávateľom.
6. Časť Služby, ktorou poskytnutím poveril Poskytovateľ na základe zmluvného vzťahu Subdodávateľa, nesmie byť zverená Subdodávateľom tretej osobe.
7. Každé poverenie tretej strany poskytnutím časti Služby a každá zmena Subdodávateľa bez predchádzajúceho písomného súhlasu Objednávateľa sa považuje za podstatné porušenie Zmluvy a Objednávateľ je oprávnený od Zmluvy odstúpiť. Poskytovateľ je oprávnený zmeniť Subdodávateľov len postupom v súlade so Zmluvou, t. j. písomným dodatkom k Zmluve.
8. **SANKCIE**
9. Objednávateľ je oprávnený uplatňovať si zmluvnú pokutu vo výške 150 EUR (slovom: jednostopäťdesiat eur) za každý deň omeškania, ak je Poskytovateľ v omeškaní s termínom poskytnutia Služby podľa príslušnej objednávky.
10. Poskytovateľ je oprávnený uplatňovať si úrok z omeškania vo výške 0,022 % z nezaplatenej fakturovanej sumy za každý deň omeškania, ak je Objednávateľ v omeškaní s úhradou fakturovanej sumy.
11. V prípade omeškania Poskytovateľa s odstraňovaním vád Služby v záručnej dobe podľa článku 5 Zmluvy je Objednávateľ oprávnený uplatňovať si zmluvnú pokutu vo 100 EUR (slovom: jednosto eur) za každý deň omeškania.
12. V prípade porušenia ktorejkoľvek z povinností týkajúcej sa Subdodávateľov alebo ich zmeny (napr. neoznámenie zmeny Subdodávateľa, nepredloženie dokladov preukazujúcich splnenie podmienok účasti podľa § 41 ods.1 písm. b) Zákona o verejnom obstarávaní alebo využitie subdodávateľa, ktorý nespĺňa podmienky podľa § 41 ods.1 písm. b) Zákona o verejnom obstarávaní) alebo povinnosť podľa § 11 ods. 1 Zákona o verejnom obstarávaní v prípade Subdodávateľa, ktorý má povinnosť zapisovať sa do Registra partnerov verejného sektora, má Objednávateľ právo:
	1. požadovať od Poskytovateľa uhradenie zmluvnej pokuty vo výške 1 000 EUR (slovom: jedentisíc eur), a to za každé porušenie ktorejkoľvek z vyššie uvedených povinností, a to aj opakovane; a zároveň
	2. odmietnuť plnenie vykonané subdodávateľom Poskytovateľa, ktorý nebol písomne schválený Objednávateľom podľa článku 6 bod 6.2 Zmluvy alebo podľa článku 11 bod 11.9 Zmluvy.
13. V prípade, ak Poskytovateľ poruší povinnosti v zmysle Zmluvy, porušenie ktorých zároveň zakladá právo Objednávateľa odstúpiť od Zmluvy, Objednávateľ má právo za porušenie týchto povinností požadovať od Poskytovateľa zmluvnú pokutu vo výške 35 % z obchodovateľného objemu podľa článku 2 bod 2.3 Zmluvy
14. Poskytovateľ sa zaväzuje zaplatiť Objednávateľovi zmluvnú pokutu podľa tohto článku bod 7.1, 7.3, 7.4. a/alebo 7.5 Zmluvy. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa zaväzuje Poskytovateľ uhradiť Objednávateľovi najneskôr do 10 (desiatich) Pracovných dní odo dňa doručenia výzvy Objednávateľa. Uplatnením zmluvnej pokuty nie je dotknuté právo Objednávateľa na náhradu škody.
15. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.
16. Objednávateľ si v prípade nároku na zaplatenie sankcie a/alebo nároku na náhradu škody môže sankciu a/alebo škodu odpočítať z akýchkoľvek čiastok splatných v prospech Poskytovateľa.
17. **VYHLÁSENIA A ZÁRUKY**
	1. Poskytovateľ vyhlasuje a ubezpečuje Objednávateľa, že ku dňu podpisu Zmluvy Poskytovateľom:

1. osoba konajúca za Poskytovateľ je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na realizovanie predmetu Zmluvy, a riadne plní všetky povinnosti, porušenie ktorých by mohlo viesť k jeho zrušeniu;
3. je zapísaný v Registri partnerov verejného sektora v prípade, e sa naňho registračná povinnosť vzťahuje;
4. uzatvorenie alebo plnenie Zmluvy s Poskytovateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom; a
5. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.
	1. Poskytovateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Poskytovateľa uvedené v tomto článku v bod 8.1 Zmluvy je nepravdivé alebo neúplné, Zmluvu by neuzatvoril, nakoľko uvedené vyhlásenia Objednávateľ považuje za vlastnosti, ktoré si vymienil.
	2. Porušenie povinnosti Poskytovateľa spôsobené nepravdivosťou alebo neúplnosťou niektorého z vyhlásení uvedených v tomto článku bod 8.1 Zmluvy sa považuje za podstatné porušenie Zmluvy, ktoré zakladá právo Objednávateľa na odstúpenie od Zmluvy.
	3. Objednávateľ vyhlasuje a ubezpečuje Poskytovateľa, že ku dňu podpisu Zmluvy Objednávateľom:
6. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
7. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
8. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie činností, ktoré sú predmetom Zmluvy, a riadne plní všetky povinnosti, porušenie ktorých by mohlo viesť k jeho zrušeniu.
9. **KOMUNIKÁCIA ZMLUVNÝCH STRÁN**
	1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
	2. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
10. v deň doručenia zásielky, ak bola zásielka doručená osobne alebo kuriérnou službou; alebo
11. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
12. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
	1. Zmeny identifikačných údajov sú si Zmluvné strany povinné oznámiť do 5 (piatich) Pracovných dní od realizácie týchto zmien.
13. **TRVANIE A ZÁNIK ZMLUVY**
	1. Zmluvné strany sa dohodli, že Zmluva sa uzatvára na dobu určitú, a to
	2. na **12 (dvanásť) mesiacov** odo dňa uzavretia Zmluvy; alebo
	3. do vyčerpania obchodovateľného objemu podľa článku 2 bodu 2.3 Zmluvy,

podľa toho, ktorá z vyššie uvedených skutočností nastane skôr. V prípade, že nedôjde k vyčerpaniu obchodovateľného objemu podľa článku 2 bod 2.3 Zmluvy počas 12 mesiacov odo dňa účinnosti Zmluvy, môže byť Zmluva na návrh Objednávateľa za podmienok stanovených Zákonom o verejnom obstarávaní predĺžená do vyčerpania obchodovateľného objemu. Zmluva bude predĺžená podľa predchádzajúcej vety uzatvorením písomného dodatku k Zmluve.

* 1. Zmluvné strany sa dohodli, že Zmluva môže byť ukončená aj skôr ako je uvedené v tomto článku bod 10.1 Zmluvy, a to jednostranným okamžitým odstúpením od Zmluvy z dôvodov uvedených v tomto článku v bodoch 10.3 až 10.6 Zmluvy, jednostranným vypovedaním Zmluvy podľa tohto článku bod 10.10 Zmluvy, alebo písomnou dohodou Zmluvných strán.
	2. Zmluvné strany sa dohodli, že odstúpiť od Zmluvy a požadovať od povinnej strany náhradu škody v súlade s platnou právnou úpravou môžu pri podstatnom porušení zmluvného záväzku a v ostatných prípadoch uvedených v Zmluve alebo v Obchodnom zákonníku.
	3. Za podstatné porušenie Zmluvy Objednávateľ považuje prípady, ak:
1. Poskytovateľ nedodrží termín poskytnutia Služby podľa objednávky;
2. Poskytovateľ neposkytne Službu za cenu uvedenú v Zmluve v Prílohe 1 Zmluvy;
3. Poskytovateľ neposkytne Službu riadne a v rozsahu dohodnutom podľa Zmluvy / objednávky;
4. Poskytovateľ poverí poskytovaním Služby také osoby, ktoré nie sú odborne spôsobilé na vykonávanie príslušných prác;
5. Poskytovateľ poskytuje Službu spôsobom, ktorý je v rozpore so Zmluvou alebo s príslušnými zákonmi a pri poskytovaní Služby nepostupuje s odbornou starostlivosťou, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
6. Poskytovateľ preukázateľne poskytne nekvalitnú Službu, ktoré nezodpovedá účelu Zmluvy;
7. Poskytovateľ nevybaví reklamáciu v súlade s článkom 5 Zmluvy;
8. Poskytovateľ poruší ktorúkoľvek z povinností týkajúcej sa Subdodávateľov alebo ich zmeny podľa Zákona o verejnom obstarávaní a/alebo podľa článku 6 Zmluvy; a/alebo
9. nastane skutočnosť podľa článku 8 bod 8.3 Zmluvy.
	1. Objednávateľ má taktiež právo odstúpiť od Zmluvy, ak Poskytovateľ/Subdodávateľ v čase uzavretia Zmluvy nebol zapísaný v Registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) Zákona o verejnom obstarávaní.
	2. Za podstatné porušenie Zmluvy Poskytovateľ považuje prípad, ak sa niektoré z vyhlásení Objednávateľa podľa článku 8 bod 8.4 Zmluvy ukáže ako nepravdivé.
	3. Výzvy uvedené v tomto článku Zmluvy musia byť písomné a doručené na príslušnú adresu uvedenú v záhlaví Zmluvy.
	4. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
	5. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa nedotýka nároku na náhradu škody vzniknutej porušením Zmluvy, zmluvných pokút a všetkých ďalších ustanovení, ktoré podľa prejavenej vôle Zmluvných strán alebo vzhľadom na svoju povahu majú trvať aj po ukončení Zmluvy. Za práce a dodávky vykonané v súlade so Zmluvou do okamihu odstúpenia Objednávateľa od Zmluvy má Poskytovateľ nárok na úhradu alikvotnej časti z dohodnutej Ceny za Službu. Objednávateľ je oprávnený do záverečného vyúčtovania započítať straty, škody a sankcie vzniknuté v dôsledku porušenia zmluvných povinností zo strany Poskytovateľa a do doby vysporiadania je oprávnený zadržať neuhradené platby.
	6. Zmluvu môže Objednávateľ vypovedať aj bez udania dôvodu zaslaním písomnej výpovede Poskytovateľovi na adresu jeho sídla uvedenú v záhlaví Zmluvy, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Poskytovateľovi. Objednávky doručené Poskytovateľovi pred dátumom odoslania výpovede Poskytovateľovi zostávajú platné a budú vysporiadané v zmysle ustanovení Zmluvy.
	7. Zmluvné strany sa dohodli, že Zmluva zaniká aj na základe písomnej dohody Zmluvných strán.
10. **ZÁVEREČNÉ USTANOVENIA**
	1. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
	2. Vzťahy upravené Zmluvou ako aj vzťahy vznikajúce zo Zmluvy sa spravujú právnym poriadkom Slovenskej republiky.
	3. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
	4. Práva a povinnosti zo Zmluvy prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti zo Zmluvy na tretiu osobu bez predchádzajúceho písomného súhlasu druhej Zmluvnej strany.
	5. Zmluvné strany sa dohodli, v rozsahu v akom to právne predpisy pripúšťajú, že vylučujú právo Poskytovateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Poskytovateľovi.
	6. Zmluvné strany sa dohodli, že Objednávateľ môže kedykoľvek započítať pohľadávku, ktorú má voči Poskytovateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Poskytovateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
	7. Zmluvu možno meniť, dopĺňať ju, alebo ju zrušiť len písomne, a to na základe dohody Zmluvných strán podpísanej Zmluvnými stranami.
	8. Objednávateľ podpisom Zmluvy akceptuje Subdodávateľov Poskytovateľa, ktorých uviedol v zozname Subdodávateľov, ktorí majú v Registri partnerov verejného sektora podľa § 11 Zákona o verejnom obstarávaní zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní, pričom oprávnenie vykonávať Dielo preukazuje vo vzťahu k tej časti predmetu zákazky, ktorú má Subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 2 Zmluvy. Identifikácia Subdodávateľov podľa predchádzajúcej vety je uvedená v rozsahu: podiel zákazky, ktorý má Poskytovateľ v úmysle zadať Subdodávateľovi, konkrétnu časť Služby, ktorú má Subdodávateľ vykonávať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
	9. Poskytovateľ je povinný bezodkladne oznámiť Objednávateľovi akúkoľvek zmenu údajov o Subdodávateľovi. V prípade zmeny Subdodávateľa počas trvania Zmluvy, musí Subdodávateľ, ktorého sa návrh na zmenu týka, byť zapísaný v Registri partnerov verejného sektora podľa § 11 Zákona o verejnom obstarávaní, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní, pričom oprávnenie vykonávať Dielo preukazuje vo vzťahu k tej časti predmetu zákazky, ktorú má Subdodávateľ plniť. Poskytovateľ je povinný Objednávateľovi najneskôr 3 (tri) Pracovné dni pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: podiel zákazky, ktorý má Poskytovateľ v úmysle zadať Subdodávateľovi, konkrétnu časť Služby, ktorú má Subdodávateľ vykonať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 Zákona o verejnom obstarávaní.
	10. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
	11. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne , občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
	12. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
	13. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu, pričom Objednávateľ dostane 2 (dva) jej rovnopisy a Poskytovateľ dostane 1 (jeden) jej rovnopis.

Prílohy Zmluvy:

Príloha 1 – Špecifikácia Služby a jednotkové ceny

Prílohe 2 – Zoznam Subdodávateľov

**PRÍLOHA 1**

**ŠPECIFIKÁCIA SLUŽBY A JEDNOTKOVÉ CENY**

Predmetom zmluvy sú Služby – oprava Prevodoviek u Poskytovateľa, a to v nasledovnom rozsahu:

|  |  |
| --- | --- |
| **Bežná oprava** | **Generálna oprava** |
| Rozobratie prevodovky na jednotlivé diely | **Bežná oprava+** |
| Čistenie dielov | Výmena lamiel prevodovky a meniča |
| Kontrola poškodenia dielov | Výmena kabeláže a snímačov otáčiek |
| Vypracovanie a zaslanie cenovej ponuky | Výmena poškodených/nadmerne opotrebených dielov |
| Kompletné pretesnenie prevodovky | Inovácia prevodovky podľa servisných pokynov výrobcu |
| Výmena poškodených ložísk |  |
| Vymedzenie všetkých lamelových a ložiskových vôl výrobcom predpísaným postupom |  |
| Olejová náplň |  |
| Preškúšanie na stolici s vydaním skúšobného protokolu |  |
| Zabalenie a uchytenie na paletu |  |

Jednotkové ceny:

|  |  |  |  |
| --- | --- | --- | --- |
| **Typ Prevodovky** | **Počet Prevodoviek (ks)** | **Jednotkové ceny** **v EUR bez DPH** | **Cena spolu** **v EUR bez DPH** |
|  | **spolu** | **GO** | **BO** | **GO** | **BO** |  |
| ZF 6HP 604C(SOR E5) | 11 | 9 | 2 |  |  |  |
| ZF ECOLIFE 6HP 1400B(SOR E6) | 11 | 9 | 2 |  |  |  |
| ZF ECOLIFE 6AP 1700B (MB Capacity) | 7 | 5 | 2 |  |  |  |
| ZF 6 HP 594C (Solaris Urbino) | 3 | 2 | 1 |  |  |  |
| ZF Ecomat 6 HP 504C (Irisbus Citelis) | 3 | 2 | 1 |  |  |  |
| ZF Ecomat 5 HP 502C (Irisbus Citelis) | 3 | 2 | 1 |  |  |  |
| ZF EcoLife 6 HP 1000B (SOR NB12) | 4 | 3 | 1 |  |  |  |
| ZF EcoLife 6 HP 1200B (Solaris U8,6) | 4 | 3 | 1 |  |  |  |
|  |  |  |  |  |  |  |

|  |  |  |  |  |  |
| --- | --- | --- | --- | --- | --- |
| **P.č.** | **Kat .číslo** | **Názov** | **Predpokladaný počet /KS**  | **Jednotková cena v EUR bez DPH** | **Celková cena v EUR bez DPH** |
| **1.** | 501 008 286 | výmenník | 4 |  |  |
| **2.** | 4 139 370 078 | hriadeľ | 4 |  |  |
| **3.** | 4 149 333 020 | náboj | 4 |  |  |
| **4.** | 4 182 210 005 | doska rozvádzača | 4 |  |  |
| **5.** | 4 182 210 004 | čerpadlo oleja | 4 |  |  |
| **6.** | 4 139 233 062 | hriadeľ | 4 |  |  |
| **7.** | 4 139 233 063 | hriadeľ | 4 |  |  |
| **8.** | 4 139 333 633 | prstencové koleso | 4 |  |  |
| **9.** | 501 322 595 | kryt | 4 |  |  |
| **10.** | 501 212 243 | koleso turbíny | 4 |  |  |
| **11.** | 501 212 241 | stator meniča | 4 |  |  |
| **12.** | 501 212 240 | koleso čerpadla | 4 |  |  |
| **13.** | 4 181 343 016 | stator | 4 |  |  |
| **14.** | 4 181 292 044 | nosič planetových kolies | 4 |  |  |
| **15.** | 4 181 292 046 | nosič planetových kolies | 4 |  |  |
| **16.** | 4 181 350 018 | hriadeľ turbíny | 4 |  |  |
| **17.** | 4 181 298 049 | náboj | 4 |  |  |
| **18.** | 501 221 922 | výmenník | 4 |  |  |
| **19.** | 501 218 778 | kryt | 4 |  |  |
| **20.** | 501 216 291 | torzný tlmič | 4 |  |  |
| **21.** | 501 216 774 | turbínové koleso | 4 |  |  |
| **22.** | 501 324 419 | stator | 4 |  |  |
| **23.** | 501 325 758 | obal meniča | 4 |  |  |
| **24.** | 501 217 916 | olejový chladič | 8 |  |  |
| **25.** | 4 181 292 045 | nosič planetových kolies | 4 |  |  |
| **26.** | 4 181 292 047 | nosič planetových kolies | 4 |  |  |
| **27.** | 4 181 298 033 | výmenník tepla | 4 |  |  |
| **28.** | 501 218 867 | kryt | 4 |  |  |
| **29.** | 501 325 762 | zadný obal meniča | 4 |  |  |
| **30.** | 501 326 718 | stator | 4 |  |  |
| **31.** | 501 219 103 | turbína meniča | 4 |  |  |
| **32.** | 501 216 775 | torzný tlmič | 4 |  |  |
|  |  | **Cena spolu v EUR bez DPH** |  |  |  |
|  |

**PRÍLOHA 2**

**ZOZNAM SUBDODÁVATEĽOV**

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo/miesto podnikania** | **IČO** | **Podiel na zákazke** | **Predmet subdodávky** | **Osoba oprávnená konať za Subdodávateľa (meno, priezvisko, trvalý pobyt, dátum narodenia)** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

PODPISY ZMLUVNÝCH STRÁN

1. V Bratislave dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: Ing. Martin Rybanský

Funkcia: predseda predstavenstva

1. Meno: Ing. Andrej Zigmund
2. Funkcia: člen predstavenstva - CFO
3. V [doplniť] dňa \_\_\_\_\_\_\_\_\_\_\_\_\_\_

**[doplniť]**

1. Meno: [doplniť]
2. Funkcia: [doplniť]
3. Meno: [doplniť]
4. Funkcia: [doplniť]